“Die polisie se ondersoek duur voort, maar die feit van die saak is dit was vir seker ’n plaasaanval,” sê Pistorius wat saam met FC Schilling, ’n prokureur van Kroonstad, as Swart se regsverteenwoordigers optree. Swart sou Maandag in die plaaslike landdroshof op drie aanklagte van moord verskyn nadat die polisie hom Donderdag in hegtenis geneem het.
Volgens Schilling is dit nog te vroeg om te besluit oor ’n moontlike siviele eis teen die polisie vir onregmatige inhegtenisneming.
Swart het Donderdagaand in die selle deurgebring voordat hy Vrydag in ’n plaaslike hospitaal opgeneem is vir die meswond wat hy in die aanval opgedoen het. Hy het die naweek onder polisiebewaking in die hospitaal deurgebring, waarna hy Maandag na die hof geneem is om in die beskuldigde bank te verskyn.
Modisadife sal na verwagting op 22 Februarie in die hof verskyn vir ’n moontlike borgtogaansoek. Hy bly tot dan in aanhouding.
Ek sal goed kwyt raak wat ek nie moet nie… Die patetiese regstelsel en Polisie… Hoop hy dagvaar die rook uit die onbevoegde Polisie uit! Wonder as die tafels gedraai was, en jy word so wreed aangerand… RSA net vir die rampokkers!